Ruoptujoki

Ruoptujoki (enaresamisk: Ruáptujuuhâ) er ei elv i Enare kommune i Lappland i Finland. Den er ei tilløpselv til innsjøen Sammuttijärvi og er en del av Neidenvassdraget. Hovedelva er 12,8 kilometer lang, mens hele vassdraget er 23,2 kilometer. 

Vassdraget har sine øverste kilder på sørsiden av fjellet Keinoaivi, hvor flere små bekker samles i den lille innsjøen Čáháligjävri. Derfra renner bekken Čáháligjuuvâš mot sør til innsjøen Jullamojärvi (244,4 moh.) og som Juullâmjuuhâ fortsetter elva videre til Ruoptujärvi. Etter Ruoptujärvi kalles elva Ruoptujoki og renner over store myrer mot sør, senere øst, til den munner ut i Sammuttijärvi. 

Øvre del av vassdraget ligger innenfor Kaldoaivi ødemarksområde.

Referanser 

Elver i Enare kommune
Neidenvassdraget